Kartolina antika tal-Furjana li turi Pjazza Sant'Anna (Ritratt: Kollezzjoni Giovanni Bonello) .td_uid_2_611e706d44fff_rand.td-a-rec-img{text-align:left}.td_uid_2_611e706d44fff_rand.td-a-rec-img img{margin:0 auto 0 0} Fid-9 ta' Mejju ta' kull sena jitfakkar Jum it-Twaqqif tal-belt tal-Furjana. Tliet snin oħra, fl-2024 se jitfakkar għeluq it-300 sena ta' din il-lokalità (1724-2024). Għal din l-okkażjoni storika, il-gazzetta lokali 'Il-Furjana' se tippubblika ktieb voluminuż. Dan il-ktieb mistenni li jinteressa partikolarment lill-Furjaniżi, imma wkoll lil dawk kollha li jikkollezzjonaw kotba ta' Melitensia. Dan se jkun it-tielet ktieb ippubblikat minn din il-gazzetta. Iż-żewġ kotba l-oħra kienu 'Il-Knisja ta' San Publju fil-Furjana – Storja u Arti' li kien ippubblikat fl-2015, u 'L-Ark ta' San Publju tal-Furjana 1899-2019′ li kien ippubblikat fl-aħħar tas-sena l-oħra (2020). F'dan il-proġett partikolari, li kien tnieda uffiċjalment fis-7 ta' Frar li għadda, it-tim tal-produzzjoni ta' 'IL-FURJANA' qed ikun immexxi minn Dr Joan Abela li hi l-Editur tal-ktieb. Biex il-livell ta' dan il-ktieb ikun l-ogħla possibbli, ntgħażlu biex jiktbu fih l-aqwa akkademiċi u kittieba fl-oqsma rispettivi. Biex il-livell ta' dan il-ktieb ikun l-ogħla possibbli, ntgħażlu biex jiktbu fih l-aqwa akkademiċi u kittieba fl-oqsma rispettivi. Il-ktieb, li se jkollu mal-400 paġna, se jkun fih mijiet ta' ritratti storiċi li ħafna minnhom rari kienu ppubblikati qabel. Jinkludi tagħrif storiku speċjalizzat dwar aspetti differenti tal-Furjana. Direzzjoni Artistika ta' Joseph Cachia. Offerta speċjali ta' qabel il-pubblikazzjoni Akkwista kopja ta' dan il-ktieb qabel il-pubblikazzjoni bil-prezz ta' €60 u iffranka €15 għaliex il-prezz wara l-pubblikazzjoni se jkun ta' €75. Min jixtieq li ma jħallasx €60 f'daqqa, jista' jibbenefika mill-iskema li jħallas din is-somma f'4 snin. Jiġifieri €20 meta jsir il- pre-booking (2021), €10 s-sena d-dieħla (2022), €10 s-sena ta' wara (2023), u l-aħħar €20 meta jinġabar il-ktieb. Jekk il-ħlas ikun b'ċekk, dan għandu jkun pagabbli lil 'Il-Furjana' u ndirizzat hekk: 'Il-Furjana, 44 Triq il-Kapuċċini, il-Furjana FRN 1053. Għal aktar informazzjoni ċempel mob: 79339649 jew ibgħat email fuq l-indirizz elettroniku: sanpublju@gmail.com . Dan it-taghrif twassal mill-gazzetta 'Il-Furjana'. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_611e706d452c2_rand.td-a-rec-img{text-align:left}.td_uid_3_611e706d452c2_rand.td-a-rec-img img{margin:0 auto 0 0}